ועדת הכלכלה, כנסת 15, פרוטוקול מספר 546, 2002-12-30 16:15

אברהם פורז: הנושא השני שעל סדר יומנו הוא צו הגבלת הפרסומת למוצרי טבק לעישון (שינוי נוסח האזהרה), התשס"א-2001 - בקשה לדיון מחדש ודיון מחדש.

אברהם פורז: אנחנו מעלים את הנושא לדיון מחודש.

אברהם פורז: זה עניין טכני לגמרי.

אברהם פורז: יש רוב לדיון מחודש.

אברהם פורז: גברתי היועצת המשפטית, מה את רוצה לומר לנו?

אתי בנדלר: בישיבת ועדה שהתקיימה ב-29 באוקטובר בעניין צו הגבלת הפרסומת למוצרי טבק לעישון (שינוי נוסח האזהרה), התשס"א-2001, ממלאת מקום יושב-ראש הוועדה, חברת הכנסת נחמה רונן הגיעה לאיזה הסדר עם כל הגופים, לפיו השינוי בנוסחי אזהרה המופיעים בשלטים יכנס לתוקפו בתחילת נובמבר.

אתי בנדלר: החוק קובע שהצו יכנס לתוקפו כעבור 8 חודשים מיום פרסומו.

אתי בנדלר: לפיכך סוכם שהצו ישלח לפרסום באמצע חודש פברואר, כדי שהוא יתפרסם בתחילת חודש מרס, דבר שיגרום לכך שהוא יכנס לתוקפו בתחילת חודש נובמבר.

אתי בנדלר: דא עקא שכדי שהוא ישלח לפרסום באמצע חודש פברואר צריך השר לחתום עליו באותו מועד.

אתי בנדלר: עקב הבחירות הממשמשות ובאות נראה שהשר הנוכחי לא יהיה השר באמצע חודש פברואר, דבר שיגרום לכך שיהיה צורך להתחיל את כל ההליכים מחדש.

אתי בנדלר: לפיכך ---

לאה ורון: מאחר ואנחנו מאוד יעילים בוועדת הכלכלה ואנחנו רוצים לקדם את העניין ---

אברהם פורז: מה המועד החדש שאנחנו רוצים לקבוע?

אתי בנדלר: המועד החדש שאנחנו מבקשים הוא: "יפורסם במועד הקרוב ביותר לפני ה-15 בפברואר 2003", כשה-15.2 חל בשבת.

אתי בנדלר: כלומר, זה יפורסם בשבוע שקודם ל-15.2.2003 כך שזה יכנס לתוקפו במחצית הראשונה של חודש אוקטובר.

אברהם פורז: האם ברור לחלוטין שעד אז השר שצריך לחתום הוא שר הבריאות הנוכחי, מר נסים דהן?

אתי בנדלר: כן.

אברהם פורז: מתי לאחר הבחירות מתכנסת ועדת הכנסת?

אברהם פורז: אבל במילא בינתיים הוא נשאר שר.

אתי בנדלר: ב-17 בפברואר.

אתי בנדלר: לכן הצו יכנס לתוקפו, אם הכל יילך לפי התסריט הזה, במחצית הראשונה של חודש אוקטובר.

אברהם פורז: אנחנו מסכימים.

אברהם פורז: על דעת חברת הכנסת קולט אביטל ועל דעתי אנחנו מאשרים את השינוי האמור.

קולט אביטל: ובא לציון גואל.

אברהם פורז: תודה רבה.